94 



denne Ruin meget sammenfalden og kun indtil 4 Fod høj. 

 Ruin XVIII, (Tav. XV og XVI), er kun 20' lang og 12' bred og 

 er bygget paa en Klippeflade paa et fremragende Sted. Den er 

 ikke bygget af saa store Sten som de ovenfor nævnte Ruiner 

 — naar undtages Hjørnestenene — , men har dog en Højde 

 af 6'. udenfor begge Enderne ligge mange nedstyrtede Sten, 

 som sandsynligvis hidrøre fra Gavlene. Den velbevarede Ind- 

 gang findes paa dens sydlige Mur. 



Nedenfor den sidstnævnte Ruin paa Sletten nærved Elven 

 ligge de sammenfaldne og græsbevoxede Ruiner XI til XV, der 

 paa Grund af, at de tildels ere nedsunkne i Terrænet, ikke nøj- 

 agtigt kunde bestemmes. De ere byggede af ret gode, men 

 noget afrundede Sten. 



Ruin XVI, der ligger lidt oppe paa den sydostlige Skraa- 

 ning, er hgeledes sammenfalden og bygget af butkantede Sten, 

 men dog endnu indtil 3 Fod høj. Lidt højere oppe paa Skraa- 

 ningen ligger Ruin XVII, som har en uregelmæssig Form efter 

 den tilstødende Klippe og er bygget af temmelig smaa og 

 flade Sten. Gulvfladen i denne Ruin dannes af store, men ikke 

 flade Sten. 



Ruin X er bygget af store Sten (en enkelt er 6' lang, 

 3' bred og 2' tyk) og er endnu et enkelt Sted 4 Fod høj, men 

 er slet bevaret. 



Ruin IX, (Tav. XIV), er delt i 3 Rum, hvoraf det midterste 

 er smallere end de andre. Midterrummet er indrettet til Stald 

 og delt i 5 Baase ved 4 Sten, der have en Højde af 4' nær- 

 mest ved Muren og '1 V/a' længst inde. Disse Sten ere 4' lange 

 og 3 Tommer tykke, og 3 af dem staa endnu paa deres Plads, 

 medens den fjerde er omstyrtet. Baasenes Brede er 4V2 Fod. 

 Muren er godt bygget af store Sandsten og endnu indtil 5' 

 høj. Indgangen er paa den nordre Side. Fra Stalden fører en 

 2 Fod bred Dør ind til den østre Udbygning, hvis Nordmur er 

 nedfalden. Den vestlige Udbygning er aldeles sammenfalden. 



